Nafarroako Parlamentuko Mahaiak, 2017ko ekainaren 19an egindako bilkuran, honako erabaki hau hartu zuen, besteak beste:

Nafarroako Kutxaren desagerpenari buruzko ikerketa batzordeak 2017ko ekainaren 14ko erabaki bat igorri dio Legebiltzarreko Mahaiari, zeinaren bidez eskatzen baitu batzordearen ondorioztapenak onesteko epea 2017ko abenduaren 31ra arte luzatzea.

Erregelamenduko 62. artikuluan ezarritakoarekin bat, Eledunen Batzarrak erabakia hartu ondoren, hona ERABAKIA:

**1.** Nafarroako Kutxaren desagerpenari buruzko ikerketa batzordearen txostena bukatzeko epea 2017ko abenduaren 31ra arte luzatzea.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2017ko ekainaren 19an

Lehendakaria: Ainhoa Aznárez Igarza